NaiveNeuron/SloPal huggingface dataset:
B. Bugár, podpredseda NR SR: (2002-02-14):
Pani poslankyňa Tóthová, vy ste sa síce už potom prihlásili, keď som uzavrel možnosť sa prihlásiť do rozpravy, ale vzhľadom na nočný dialóg, nech sa páči, máte možnosť ako posledná k tomuto bodu vystúpiť.
Kollár, Boris, predseda NR SR (2021-10-27):
Pán poslanec Grendel.
Blanár, Juraj, podpredseda NR SR (2021-12-02):
Pán poslanec Krupa, môžete reagovať na faktické poznámky.
Abrhan, Pavol, poslanec NR SR (2011-02-08):
Pán predsedajúci, prosím, v rozprave odznel procedurálny návrh pána poslanca Čaploviča nepokračovať v rokovaní o tomto návrhu zákona. Prosím, aby ste dali o tomto procedurálnom návrhu hlasovať.
Glváč, Martin, podpredseda NR SR (2016-12-01):
Reakcia, pán poslanec Krajniak, nech sa páči.
P. Paška, predseda NR SR: (2007-09-20):
Určeným spravodajcom gestorského výboru pre sociálne veci a bývanie je pani Ľubica Rošková. Požiadam ju, aby nám podala spravodajskú informáciu.
Kollár, Boris, poslanec NR SR (2017-02-03):
Chcel by som povedať len jednu vec, pani kolegyňa, pokiaľ prvý zlodej nebude zavretý, tak sa nič nezmení.
Paška, Jaroslav, poslanec NR SR (2018-11-27):
Ďakujem za slovo, pán poslanec, hovoril ste o uznesení, ktoré je predložené v Národnej rade. Je fakt, že Národná rada už za pána Mikloška prijala uznesenie, ktorým chcela vyrovnať, povedal by som, svoje vzťahy s Izraelom a napriek tomu, som spomínal v reakcii na pána Uhríka, že sa to nepodarilo, pretože keď navštívil pán Gašparovič Izrael, tak bol z toho trocha problém. Mali sme, vnímali sme, cítili sme, že tie vzťahy Izraelu a teda obyvateľov Izraela, že ku Slovákom nie sú dobré, napriek tomu sme boli svedkami obrovského gesta zo strany Izraela, keď pán Danko prišiel do Izraela a mal možnosť vystúpiť v mene Slovenskej republiky, slovenského parlamentu pred izraelským Knessetom. Ja osobne to vidím ako podanie ruky zo strany Izraela voči Slovenskej republike a ja nie som si istý, či toto uznesenie, ktoré bolo navrhnuté, prejde alebo ako dopadne, v každom prípade je to do budúcnosti ešte otázka, ako sa vzťahy Izraelcov alebo Židov a Slovákov budú vyvíjať. Napriek tomu ale to gesto urobili zo strany Izraela, prvé oni. Takže vnímam aj túto diskusiu a povedal by som aj pokus pána Danka nejakým spôsobom urobiť revanš a gesto zo strany slovenského parlamentu ako pozitívne. No ale samozrejme je otázka, ako slovenská verejnosť, ako naši občania, ako poslanci Národnej rady sa k tomuto postavia. Ak sa to nepodarí dnes alebo v tomto období, tak to zostane otázka, ktorá bude otvorená, ale v každom prípade treba hľadať cestu do budúcnosti, spolupráce všetkých národov, aj tých národov, ktoré v minulosti mali rozpory a problémy, pretože keď prídete na diplomatické rokovanie do sveta vy, tak si treba uvedomiť, že budete musieť rokovať a potrebovať budete raz spojencov aj Židov, budete potrebovať aj Rusov, aj Američanov, aj Nemcov, aj Maďarov a Poliakov. Proste tie problémy treba hľadať... (Prerušenie vystúpenia časomerom.)
Žiga, Peter, podpredseda NR SR (2024-01-18):
Pán poslanec Szalay.
Jasaň, Viliam, poslanec NR SR (2014-06-05):
Ďakujem pekne, pani podpredsedníčka. Oceňujem váš vecný tón vystúpenia a dotknem sa len jednej tej poznámky, kde ste hovorili, že čo malo byť. Áno, máte pravdu, malo to byť jasné už vtedy, ako budú vyplácané dôchodky z druhého piliera, keď boli ľudia masívnou kampaňou presviedčaní, aby do toho druhého piliera vstúpili. Už vtedy malo byť jasné každému z nich, kto tam vstúpi, a malo im byť povedané, že keď sa dožijete toho dôchodkového veku, tak vám peniaze z druhého piliera budú takto a takto a takto vyplácané. A mohli sme už byť oveľa, oveľa ďalej. A chápem aj to, že kritizujete, ale kritizujte nie súčasného ministra a jeho pracovníkov, ale tých, ktorí za tých 10 rokov toto už mali pripraviť, a určite súhlasím s vami. Aj to, že prax ukáže, že čo je nutné ešte zmeniť. A som presvedčený, že sa tak aj urobí, ak sa ukážu niektoré veci, že nie sú dobre nastavené, alebo že treba niečo meniť, tak v prospech ľudí sa to určite bude naprávať. Ďakujem pekne.
Grendel, Gábor, podpredseda NR SR (2020-04-29):
Páni poslanci, poprosím vás, aby ste sa utíšili a nevyrušovali pani poslankyňu. Ďakujem.
Zmajkovičová, Renáta, podpredsedníčka NR SR (2012-12-14):
S faktickými poznámkami päť poslancov, uzatváram možnosť prihlásiť sa s faktickou poznámkou. Pán poslanec Fecko.
Laššáková, Jana, podpredsedníčka NR SR (2015-12-01):
Dobre, nech sa páči.
Paška, Pavol, predseda NR SR (2013-10-17):
Ďakujem pekne. Poprosím pána poslanca Mojša, ktorý je určený spravodajca.
Pellegrini, Peter, predseda NR SR (2015-09-18):
Prezentujme sa a hlasujme o výboroch a lehotách. (Hlasovanie.) Prítomných 123 poslancov, za hlasuje 119 poslancov, zdržali sa 4 poslanci. Konštatujem, že Národná rada pridelila návrh zákona výborom, určila gestorský výbor, ako aj lehoty. Pán poslanec Petráš, poprosím, aby ste uviedli hlasovanie v prvom čítaní o bode 15 schváleného programu (tlač 1690), je to vládny návrh zákona, ktorým sa mení a dopĺňa zákon č. 203/2011 o kolektívnom investovaní. Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 203/2011 Z. z. o kolektívnom investovaní v znení neskorších predpisov a ktorým sa menia a dopĺňajú niektoré zákony , tlač 1690.)
Rafaj, Rafael, poslanec NR SR (2010-12-09):
Ďakujem, pán poslanec, že si ako občan Slovenskej republiky žijúci v Komárne informoval tu prítomných kolegov o skutočnej situácii a hovoril si o reálnych skúsenostiach, a nie o nejakých právnych dojmoch nejakej Benátskej komisie, niekde od zeleného stola, že si v podstate potvrdil aj to, čo som ja z časti citoval z listu Slovákov z juhu Slovenska, ktorí poukazujú obsiahlo na porušovanie ich základných práv, tak ako aj ty si povedal, v samospráve alebo samosprávou cez médiá, ale napríklad, a to je paradoxné, aj cez zákon o štátnom jazyku Slovenskej republiky, pretože je v podstate nevykonateľný. Oni dokonca píšu, citujem: „ak sa ešte zrušia pokuty za porušenie jazykového zákona, vrátime sa opäť do pôvodnej diskriminácie. Menšina nadobudne opäť sebaistotu a bude opäť znova nekompromisne presadzovať jazyk národnostnej menšiny na úkor jazyka slovenského. Na južnom Slovensku sa totiž presadzuje, ako píšu Slováci z juhu, pravidlo používania oboch jazykov rovnocenne, čiže maďarský jazyk sa neprekladá a slovenský ho len dopĺňa, ako keby platili dva štátne jazyky“, koniec citácie. Toľko z listu Slovákov z južného Slovenska. Ja by som vás, dámy a páni, chcel poprosiť, keby sme brali vážne a zobrali si aj k srdcu slová predrečníka z rozpravy a pozreli sa na danú problematiku naozaj aj z tohto pohľadu, že či náhodou na južnom Slovensku nie sú práve Slováci diskriminovaní.
Pročko, Jozef, poslanec NR SR (2021-04-01):
Ďakujem. Ja len chcem povedať, že, pán Kotleba, v Poľsku v stredu hlásili 29 978 prípadov nákazy koronavírusom za posledných 24 hodín, čo je obrovské množstvo. Aj Poliaci idú robiť opatrenia veľmi prísne. Ale ja by som chcel, pán Kotleba, vás poprosiť, keby ste boli taký dobrý a povedzte mi potom tú pani kaderníčku, ktorú pokutovali. A tak ako... jéj, už tu nie je, ahá, Suja odišiel s Mazurekom, už ani tí vás nemôžu počúvať. Takže chcem vás poprosiť, keby ste boli tak dobrý, tú pani kaderníčku, ktorú pokutovali a ktorá dostala tú obrovskú pokutu a zničilo jej to rodinu, tak prosím vás veľmi pekne, keby ste boli taký dobrý, lebo naozaj naša nezisková organizácia u nás v celom kraji pomáha, ale nedávame si rôzne logá na pomoc. A chcem povedať jednu vec, rozprávali ste tu o kaderníkoch, že treba otvoriť. No, ja tiež poznám jeden prípad, kde prišla kaderníčka domov k jednej pani a tá mala koronu a tá pani nakazila tú kaderníčku. Tak ja len chcem povedať, že naozaj je mi veľmi ľúto, že sa nemôže športovať, ale aj tu vedľa mňa sediaci Richard Nemec nerobí nič iné, len sa snaží, aby sa opäť mohlo športovať, a robíme všetko pre to, ale keď si predstavíte, že príde do kaderníctva jedna pani sa dať ostrihať a tá pani má koronu a nakazí tú pani kaderníčku, tak tá pani kaderníčka nakazí ďalších a ďalších ľudí. Kto toto nepochopí, má zelené logo. Ďakujem.
Zmajkovičová, Renáta, podpredsedníčka NR SR (2013-09-10):
Vážené pani poslankyne, pani poslankyňa, páni poslanci, dovoľte, aby som otvorila piaty rokovací deň 23. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Juraj Blanár a Branislav Škripek. Podľa schváleného programu pristúpime k prerokovaniu Správy o stave a vývoji finančného trhu za rok 2012 . Správa je uverejnená ako tlač 590 a správa výboru ako tlač 590a. Teraz poprosím guvernéra Národnej banky Slovenska Jozefa Makúcha, aby správu uviedol. Nech sa páči, pán guvernér.
M. Číž, podpredseda NR SR: (2007-03-28):
(Hlasovanie.) Prítomných 140 poslancov, za návrh 61 poslancov, proti 74 poslancov, zdržalo sa 5 poslancov. Konštatujem, že tieto návrhy sme neschválili.
Kollár, Boris, predseda NR SR (2022-04-27):
Prosím, prezentujme sa a hlasujeme. (Hlasovanie.) Prítomných 143 poslancov, za 91, proti 50, zdržal sa 1, nehlasoval 1. Uvedený návrh sme schválili. Takže konštatujem, že sme schválili vládny návrh zákona o zmene a doplnení niektorých zákonov v súvislosti s novými sídlami a obvodmi okresných súdov.
Hrnčiar, Andrej, podpredseda NR SR (2016-11-24):
Pani poslankyňa, je 19.00 hodín...
B. Bugár, podpredseda NR SR: (2002-11-06):
(Hlasovanie.) Prítomných 129 poslancov, za návrh 98, proti 17, zdržalo sa 14. Konštatujem, že Národná rada pridelila návrh zákona výborom, určila gestorský výbor, ako aj lehotu výborom na prerokovanie návrhu zákona v druhom čítaní. Teraz prosím pána poslanca Komlósyho, aby uvádzal hlasovanie o novele zákona o dani z tabaku a tabakových výrobkov, tlač 50. Nech sa páči. Z. Komlósy, poslanec: Ďakujem pekne, pán predsedajúci. Navrhujem prijať uznesenie Národnej rady, že podľa § 73 ods. 3 písm. c) rokovacieho poriadku odporučí tento návrh zákona prerokovať v druhom čítaní.
Shahzad, Silvia, poslankyňa NR SR (2018-10-23):
Ďakujem. V rozprave vystúpila jedna pani poslankyňa. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blanár, Juraj, podpredseda NR SR (2021-06-17):
Ďakujem. Žiadna faktická poznámka na vaše vystúpenie, preto vyhlasujem rozpravu za uzavretú a chcem sa spýtať pána navrhovateľa... Nech sa páči, pán minister, máte slovo. Áno.
Paška, Pavol, predseda NR SR (2013-10-29):
(Hlasovanie.) 138 prítomných, všetci boli za. Schválili sme zákon o používaní a ochrane paralympijskej symboliky. Pán poslanec Kolesík uvedie v druhom čítaní hlasovanie o návrhu poslancov Brixiho a Martvoňa na vydanie zákona č. 108 o ochrane spotrebiteľa pri podomovom predaji. (Hlasovanie o návrhu poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa mení a dopĺňa zákon č. 108/2000 Z. z. o ochrane spotrebiteľa pri podomovom predaji a zásielkovom predaji v znení neskorších predpisov a ktorým sa dopĺňa zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov , tlač 683.)
S. Kahanec, poslanec: (2009-02-05):
Aj včera som upozornil na kauzu Privilégium, ktorá po dvoch rokoch, viac než po dvoch rokoch od pridelenia dvojmiliónovej dotácie zapadá prachom. Ale nie je to tak celkom zaprášená kauza. A súvisí práve s poskytovaním sociálnych služieb. A ešte raz poviem, na začiatku ju obhajoval aj pán premiér, aj pani ministerka, pritom napriek tomu sama šéfka Privilégia potvrdila, že toto zariadenie je predovšetkým pre solventných. Teda pre koho tie služby pri verejných poskytovateľoch chceme poskytovať? Tam to bude pre chudobných, ktorí musia ísť tam, kde im určia a pre solventných budeme dávať dotácie? Či pre tých obyčajných už dotácie fungovať nebudú a pomoc pre tých, ktorí chcú poskytovať seriózne sociálne služby? Hájili to tým, že sa nič neporušilo. Napriek tomu potvrdenie daňového úradu potvrdilo dlhy za roky 2004, 2005, 2006 a čiastka sa vyšplhala až do výšky 1,5 milióna, približne, v roku 2006. Tak, kde sme sa to dostali, pýtam sa? Ďakujem pekne.
Hort, Milan, podpredseda NR SR (2010-12-01):
Reagovať teraz na faktické poznámky bude pán poslanec Muňko. Poprosím, pán poslanec, na budúce trojku pri faktickej stláčať a nie to, čím sa prihlasujeme do rozpravy. Nech sa páči.
Žiga, Peter, minister životného prostredia SR (2014-10-17):
Ďakujem pekne, pani predsedajúca. Chcel by som vás poprosiť, aby ste nechali na mňa, čo je na mojom svedomí, a nerozhodovali o tom, čo je v mojom svedomí a nie je. Chcel by som ešte na záver povedať, že verím, že v utorok pri hlasovaní sa budeme stavať k tomuto problému a k tomu, akým spôsobom sa chceme zachovať k vode ako strategickej surovine, aby ste sa rozhodovali každý sám za seba, a myslím si, že pre ďalšie generácie priniesli odkaz, že naozaj vnímame vodu ako strategickú surovinu a že vodu chceme chrániť, a nechceme ju vyvážať za hranice Slovenskej republiky. Ďakujem pekne. (Potlesk.)
B. Bugár, podpredseda NR SR (2002-03-21):
O. Keltošová, poslankyňa: Ďakujem za slovo, pán predsedajúci. Ak som vo svojej predchádzajúcej poznámke na vystúpenie premiéra Dzurindu povedala, že táto vláda je neprofesionálna, tak môžem to najlepšie ilustrovať práve na oblasti zamestnanosti a sociálnej sféry vôbec. Pozrite sa, do dnešného dňa vláda prijala 15 až 16 rôznych koncepcií programov zamestnávania, národný plán zamestnanosti, pripravuje sa zákon o nelegálnej práci a tak ďalej a tak ďalej. Toto všetko je veľká papierová vojna. Chýba tu koordinácia, jednotný ťah na bránku medzi ekonomickými rezortmi a medzi rezortom ministerstva práce, sociálnych vecí a rodiny. Preto som hovorila premiérovi, že je slabý premiér, že je slabý manažér tejto vlády. V tejto súvislosti treba povedať, že celkovo reforma v sociálnej oblasti, či už je to v oblasti pracovného práva alebo práva sociálneho zabezpečenia, stojí. Je to opäť roztrieštenosť síl tejto vládnej koalície, neschopnosť dohodnúť sa, nájsť kompromis, stanoviť si určité priority v politike zamestnanosti, stanoviť si určité priority v ekonomických oblastiach, v oblastiach regionálneho rozvoja tak, aby sa to odrazilo na zvyšovaní zamestnanosti. Niekoľkokrát som vystúpila v tejto snemovni a poukazovala som, že reforma školského systému, ktorý pripravuje pracovnú silu na trh práce, je takisto mizerná, respektíve nulová. Hovorili sme tu o problémoch vysokých škôl, o financovaní vysokých škôl, ale ani jeden z vystupujúcich okrem toho, že navrhoval také zvýšené čiastky, onaké zvýšené čiastky, nehovoril o tom, aká bude štruktúra vysokých škôl, aká bude štruktúra stredných odborných škôl tak, aby ich absolventi neišli rovno do evidencie úradov práce. Preto hovorím, že toto je vláda neprofesionálna a na jej čele stojí veľmi slabý manažér, veľmi slabý premiér.
P. Paška, predseda NR SR: (2007-10-25):
Konštatujem, že sme schválili vládny návrh zákona o pôsobnosti orgánov štátnej správy pri poskytovaní podpory v pôdohospodárstve a rozvoji vidieka. Teraz bude pán poslanec Čech uvádzať hlasovanie v druhom čítaní o vládnom návrhu zákona o geologických prácach (geologický zákon) . Je to tlač 357.
Sólymos, László, minister životného prostredia SR (2017-11-29):
Ďakujem pekne. Vážená pani predsedajúca, ja sa ospravedlňujem za ten dlhý úvod. Vážené pani poslankyne, vážení páni poslanci, uplatňovanie vodného zákona v praxi orgánmi štátnej vodnej správy si vyžiadalo nevyhnutnosť ďalšej novelizácie vodného zákona. Predkladaný vládny návrh zákona jednak ustanovuje procesný postup vo vzťahu k aplikácii § 16 ods. 6 písm. b) vodného zákona, ktorým bol prebratý článok 4 odsek 7 zo smernice Európskeho parlamentu a Rady 2000/60/ES z 23. októbra 2000, ktorou sa ustanovuje rámec pôsobnosti pre opatrenia spoločenstva v oblasti vodného hospodárstva. Upravuje používanie povrchových vôd na plavbu, ustanovuje spôsob a podmienky na vypúšťanie banských vôd do povrchových vôd a do podzemných vôd. Upravuje dobu platnosti povolenia na osobitné užívanie vôd, ustanovuje pôsobnosť orgánov štátnej vodnej správy v konaniach štátnej banskej správy, ustanovuje povinnosti pri zneškodňovaní odpadových vôd akumulovaných v žumpách, ustanovuje postup vo vodoprávnych konaniach a ustanovuje aj nové skutkové podstaty správnych deliktov a priestupkov. V čl. II návrhu zákona sa ustanovuje v zákone č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov povinnosť pre vlastníka stavby alebo vlastníka pozemku, na ktorom bola povolená žumpa, pripojiť stavbu alebo pozemok na verejnú kanalizáciu najneskôr do 31. decembra 2021. Návrh zákona má pozitívny vplyv na rozpočet verejnej správy, má negatívne vplyvy na podnikateľské prostredie, má pozitívne aj negatívne sociálne vplyvy. Nemá žiadne vplyvy na služby verejnej správy pre občana a vplyv na informatizáciu. Návrh zákona má pozitívne vplyvy na životné prostredie. Vážená pani predsedajúca, vážené pani poslankyne, páni poslanci, verím, že predložený návrh zákona postúpite do druhého čítania. Ďakujem pekne.
Kadúc, Miroslav, poslanec NR SR (2014-11-10):
Ďakujem pekne. Ja len keď už ideme podľa toho rokovacieho poriadku, tak ja by som si dovolil pripomenúť, že podľa § 25 rokovanie o bodoch programu začne až po 24 hodinách od doručenia návrhu. Ja konkrétne som dostal návrh na vyslovenie nedôvery alebo odvolanie pána predsedu Pašku 15.45. Predpokladám, že nie som ešte stále posledný. Čiže podľa, minimálne podľa tohto rokovanie o odvolávaní pána Pašku má byť až najneskôr, teda najskôr o 24 hodín. To znamená okolo štvrtej zajtra.
Zimenová, Zuzana, poslankyňa NR SR (2018-05-09):
Ďakujem ti, pani poslankyňa Gaborčáková, za tvoje vystúpenie. Ja musím konštatovať, že ma veľmi teší, že ty máš na rozdiel od tejto vládnej koalície aleže úplne nové videnie sveta, tak ako si ty povedala. Máš schopnosť aktuálne problémy vnímať a na základe nich navrhovať riešenia a máš kompetenciu naozaj, že do detailu zvládnuť to, že kompetenciu v detailoch. Ja verím tomu, že keď začne vládna koalícia počúvať tvoje návrhy, ktoré, mimochodom, nehovoríš len tu v pléne, ale organizuješ aj veľmi veľa vecí, ktoré s týmto súvisia, navrhuješ naozaj systémové zmeny, no tak, že by sa to mohlo aj pohnúť. A ak nezačne počúvať, tak sa teším na to, keď dostaneš príležitosť, aby si to mohla urobiť. Ďakujem.
Zmajkovičová, Renáta, podpredsedníčka NR SR (2013-03-25):
Teraz dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Martinovi Chrenovi. Nech sa páči, pán spravodajca.
Suja, Miroslav, poslanec NR SR (2021-10-21):
Ďakujem za slovo, pán predsedajúci. Áno, súhlasím s predrečníkom, s tým zviditeľnením cyklistov súhlasím. Ide tu vlastne o bezpečnosť a nielen tých cyklistov, ale všetkých účastníkov cestnej premávky. Povedzme si na rovinu, vidíme, ako sa to osvedčilo, keď sme mali chodcov a že majú tie reflexné prvky, vidíte to ako vodiči koľkokrát, je to veľmi dobrá vec, že to zbadáme už na diaľku. Presne, aj cyklisti by nemali mať len práva, aj nejaké povinnosti, lebo neohrozujú len seba, ale aj ostatných účastníkov cestnej premávky. Nie všetci cyklisti, dá sa povedať, že sú nejakí disciplinovaní. Veľakrát sa stretávame s cyklistami, ktorí jazdia v strede pásov, jazdia tak, že idú viacerí vedľa seba, čo si nemyslím, že je veľmi zodpovedné. Takže týmto venovať sa nejakým tým označením, aby sme ho skôr zbadali, či je to svietením alebo nejakými reflexnými pásmi, alebo nejakými reflexnými pásmi, alebo nejakým iným spôsobom, áno. To vítam, dúfam, že to bude zapracované. A vravím, práve preto, ako ste povedali, že nemáme vybudované tú infraštruktúru a cyklotrasy, o to viac by mali byť tí cyklisti viditeľní. Lebo ak raz máme cyklotrasu a je mimo, že nie je, nesúvisí niekde s vozovkou, že je úplne mimo, tak tam nám to až tak nevadí. Tam nám to až tak nevadí, že tí cyklisti nie sú osvetlení, lebo tam nemajú koho stretnúť, len cyklistu oproti seba. Ale tam práve preto, že tu u nás máme veľké rezervy v týchto cyklotrasách, tak o to viac by mali byť aj tí cyklisti nejako viditeľní.
Vaľová, Jana, poslankyňa NR SR (2021-02-05):
Ale prepáčte, to ľudí zaujíma. V Košiciach ľudia štrajkujú... (Povedané súbežne s predsedajúcim.)
Jurčík, Ľudovít, poslanec NR SR (2011-10-18):
Ďakujem pekne, pán predseda, vážené panie poslankyne, vážení páni poslanci, vážení prítomní. Výbor Národnej rady Slovenskej republiky pre hospodárstvo, výstavbu a dopravu ma určil za spravodajcu k vládnemu návrhu zákona, ktorým sa mení a dopĺňa zákon č. 725/2004 Z. z. o podmienkach prevádzky vozidiel v premávke na pozemných komunikáciách a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 496). Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom Národnej rady Slovenskej republiky v zákonnom ustanovení, v pätnásťdňovej lehote pred schôdzou, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v paragrafoch 67 a v paragrafe 68 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky, ústavnými zákonmi, ostatnými všeobecne záväznými právnymi predpismi a že je v súlade s právom Európskej únie a medzinárodnými zmluvami, ktorými je Slovenská republika viazaná. Taktiež o dopade na rozpočet verejnej správy, na podnikateľské prostredie, na obyvateľstvo, zamestnanosť, na životné prostredie, na informatizáciu spoločnosti. Osobitná časť dôvodovej správy obsahuje odôvodnenie jednotlivých, jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. (Prerušenie vystúpenia predsedajúcim.)
Blaha, Ľuboš, podpredseda NR SR (2024-01-24):
Pán Pročko, toto nie je procedurálny návrh, o ktorom sa dá dať hlasovať. Ak došlo k nejakému porušeniu, samozrejme, vyzývam všetkých, aby neporušovali rokovací poriadok. Za prvé nevrieskať, pán poslanec, keď niekto rozpráva, najmä vaša kolegyňa. Za druhé netelefonovať, nepoužívať telefón, samozrejme, robíte to aj vy a vždy, keď to uvidím, budem na to upozorňovať, v prípade pána ministra som to nevidel. A za tretie. Prosím vás, neriešte tu takéto malichernosti ako malé deti, vyzerá to detinsky. Poprosím pani poslankyňu Kleinert, aby sa zapojila do rozpravy. Nech sa páči. (Reakcie z pléna.) Pani poslankyňa Kleinert nech sa páči. Pani poslankyňa Kleinert tu teda nie je prítomná. (Reakcie z pléna.) To je v poriadku. Ale takto to je, že pokiaľ môžte, tak nech sa páči, poďte. Takže pani poslankyňa Dana Kleinert, už som jej dal slovo, potom pán poslanec Pročko bude mať procedurálny návrh, keď skončí. (Reakcia z pléna.) Pani poslankyňa skúste, skúste sa prihlásiť s nejakým návrhom alebo im to choďte povedať, ale nekričte tu po mne, nehučte. Bolo zvykom, rôzne boli zvyky, nebolo zvykom ani to, že ste takto obštruovali, nikdy sa to nerobilo, robíte to, tak aj my budeme mať vlastné zvyky. Dobre? Nech sa páči, pani poslankyňa, začnite. (Reakcia z pléna.)
Benčík, Ján, poslanec NR SR (2021-01-29):
Téma platov poslancov je, samozrejme, legitímna aj úvahy o jej prípadnom znížení. Ovšem pýtam sa, či hovorí o tom ten pravý. Pretože potom pán poslanec Mazurek, ako ste vystúpili z klubu strany, za ktorú ste boli zvolený, a po tom, ako ste v minulosti kritizovali vašich kolegov, či už Kolesára, ktorého ste nazvali zradcom, zradil všetkých a ešte emotívne ste sa vyjadrovali na adresu Špánika, ktorý váš klub opustil, či nezvažujete aj vy, že by ste mali teda opustiť rady poslancov a či teda každý, nieže znížená suma, či tá, ktorá je teraz, ale každý jeden cent, ktorý vám bude vyplatený, nie je vyplatený neoprávnene. A ešte potom jedna otázka na tému teda tých platov, či je pravdou informácia, ktorá bola v minulosti medializovaná, že pán Marian Kotleba ako predseda strany okrem teda toho naozaj nie veľmi skromného platu poberal zo straníckej pokladnice aj mesačný príspevok vo výške 1 100 alebo 1 200 eur. Neviem, či to je pravda.
P. Hrušovský, predseda NR SR: (2004-10-20):
(Hlasovanie.) Pán poslanec Brocka, prosím, aby ste uviedli návrhy hlasovaní k prerokúvanému vládnemu návrhu zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov. Poprosím technikov, aby priniesli výsledok predchádzajúceho hlasovania.
Grendel, Gábor, podpredseda NR SR (2022-02-08):
Ešte s reakciou na faktické poznámky pani poslankyňa Kozelová.
Šeliga, Juraj, podpredseda NR SR (2020-09-29):
Pán poslanec, mali by ste reagovať na predrečníka. Pán poslanec Kuffa Filip, chcete reagovať? Ako ďalší, pán poslanec Marcinčin, nech sa páči.
T. Lebocký, poslanec: (2009-06-30):
Pán predsedajúci, dajte, prosím, hlasovať o mojich pozmeňujúcich návrhoch spoločne.
Paška, Pavol, predseda NR SR (2012-06-20):
Pani podpredsedníčka Jurinová.
Sulík, Richard, predseda NR SR (2011-09-09):
A posledný, posledný s faktickou poznámkou je pán poslanec Ondruš.
Jurinová, Erika, podpredsedníčka NR SR (2014-11-25):
Vážená pani predsedajúca, chcem vás tak isto poprosiť o preradenie 104. bodu programu, to je tlač 1291. (Reakcia predsedajúcej.) Sto štvrtý bod, tlač 1291. Je to zákon, ktorý sa týka alebo o protikomunistickom odboji a navrhujem ho zaradiť na 10. decembra, kedy je Deň ľudských práv. Bolo by to veľmi pekné gesto najmä pre tých, ktorí trpia doteraz bývalým režimom. Ďakujem.
A. Belousovová, podpredsedníčka NR SR: (2009-02-12):
Teraz vás prosím, pán predseda vlády, aby ste v 15-minútovom limite odpovedali na otázky, ktoré sú adresované vám podľa vyžrebovaného poradia. Prvá otázka je od pána poslanca Borisa Hradeckého a otázka znie: „Vážený pán predseda vlády, aký je váš názor na zavedenie eura?“ Nech sa páči, pán predseda, odpovedajte.
B. Bugár, podpredseda NR SR: (2002-07-03):
A. M. Húska, poslanec: Ďakujem. Rád by som sa opýtal pána poslanca Tatára, či tou dôslednou privatizáciou všetkou myslí aj privatizovanie štátnych podnikov v iných zahraničných organizáciách ako Transgas alebo Ruhrgas, ako sú dajmetomu celé energetické diela a štruktúry v USA a podobne. A druhú záležitosť, prosím vás, nebuďte tu zdanie, že v trhových podmienkach takzvanej dokonalej súťaže miznú podvody. Vo včerajšom Sme je článok významného amerického ekonóma Geoffreyho Sachsa a odporúčam pozrieť, ako tam píše o podvodoch amerického manažmentu, ktorý robí obrovské škody, podvody, hovorí o Enrone, hovorí o auditoch, ktoré sú absolútne zavádzajúce, hovorí o nízkej úrovni systémových analytikov v ekonomike v Amerike a toto všetko hovorí na základe toho, aká je súčasná prax práve vo voľnom trhovom hospodárstve. My si nesmieme myslieť, že tajomná ruka trhu zachraňuje situáciu, zachraňujú ju regulačné funkcie správcu trhu a v danom prípade v národnom priestore je to samozrejme štát a inde sú to dajmetomu medzištátne organizácie. Takže takto sa veci majú a nestavajme tu zdania, ktoré nemôžete legitimovať skutočnou svetovou praxou. (Zaznel zvuk časomiery.)
Pčolinský, Peter, podpredseda NR SR (2022-10-25):
Ďakujem pekne. Pýtam sa, či sa chce niekto prihlásiť do rozpravy ústne. Nie. Vyhlasujem teda rozpravu za skončenú. Chce zaujať záverečné slovo navrhovateľ? Nech sa páči.
Sulík, Richard, predseda NR SR (2011-09-14):
Pani poslankyňa Blahová.
T. Cabaj, podpredseda NR SR: (2009-10-30):
O ospravedlnenie svojej neúčasti na dnešnom rokovacom dni písomne požiadali pani podpredsedníčka Národnej rady Anna Belousovová a poslanci Milana Belásová, Mikuláš Dzurinda, Stanislav Kubánek, Tibor Lebocký, Mojmír Mamojka, Ľuboš Martinák, Ľuboš Micheľ, Ján Slota, Anna Szögedi a Ivan Šaško. Panie poslankyne, páni poslanci, pristúpime k druhému a tretiemu čítaniu o vládnom návrhu zákona o štátnom rozpočte na rok 2010 . Vládny návrh zákona je uvedený ako tlač 1218 a jeho súčasť návrh rozpočtu verejnej správy na roky 2010 – 2012. Spoločná správa výborov schválená gestorským výborom má tlač 1218a. Z poverenia vlády Slovenskej republiky návrh zákona odôvodní minister financií Slovenskej republiky Ján Počiatek. Prosím, pán minister, aby ste sa ujali slova.
Ďuriš Nicholsonová, Lucia, podpredsedníčka NR SR (2019-03-26):
Teraz dávam slovo spoločnému spravodajcovi z výboru pre zdravotníctvo, pánovi poslancovi Igorovi Janckulíkovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru. Nech sa páči.
Paška, Pavol, predseda NR SR (2014-03-19):
Pán poslanec, reakcia? Nie. Ďakujem pekne. Vy ste boli už ústne? Písomne. Takže dávam teraz možnosť prihlásiť sa do rozpravy ústne. Končím možnosť sa prihlásiť ústne. Pán poslanec Kaník a... Pán poslanec Kaník.
P. Paška, predseda NR SR: (2008-07-03):
(Prerušenie rokovania o 12.16 hodine.) (Pokračovanie rokovania o 14.01 hodine.) Siedmy deň rokovania 24. schôdze Národnej rady Slovenskej republiky 3. júla 2007 o 14.01 hodine
Zmajkovičová, Renáta, podpredsedníčka NR SR (2013-12-17):
Faktická poznámka päť poslancov. Uzatváram možnosť prihlásiť sa. Pán poslanec Hlina.
Danko, Andrej, predseda NR SR (2017-05-19):
S reakciou na faktické pán poslanec Poliačik.
Škripek, Branislav, poslanec NR SR (2013-03-26):
Ďakujem za upozornenie. Ja som sa radil s kolegami ako to môžem urobiť. Ďakujem pánu kolegovi Brockovi za upozornenie k tomu procesnému kroku. (Reakcie z pléna.) Mám ho úplne celý prečítať? Bude to tak jednoduchšie? Alebo predĺži to zbytočne... (Reakcia z pléna.) Dobre, pán kolega, ja som myslel, že máme to v počítači aj na papieroch, ale ja to urobím.
Šeliga, Juraj, podpredseda NR SR (2020-11-12):
Na vaše vystúpenie chce reagovať šesť poslancov. Nech sa páči, pán poslanec Vašečka.
Madej, Róbert, poslanec NR SR (2016-11-29):
Ďakujem veľmi pekne. Pán predsedajúci, teraz budeme hlasovať o pozmeňujúcich návrhoch, ktoré odzneli v rozprave. Ako o prvom, prosím, dajte hlasovať o pozmeňujúcom návrhu, ktorý predložila pani poslankyňa Laššáková.
Čepák, Rastislav, poslanec NR SR (2014-12-11):
Vážený pán predsedajúci, pán minister, dámy a páni predkladám návrh uznesenia Národnej rady Slovenskej republiky z 11. decembra 2014 k návrhu na vyslanie príslušníkov ozbrojených síl Slovenskej republiky do operácie Resolute Support v Afganistane. Národná rada Slovenskej republiky podľa čl. 86 písm. k) Ústavy Slovenskej republiky a § 12 zákona č. 321/2002 Z. z. o ozbrojených silách Slovenskej republiky v znení neskorších predpisov vyslovuje súhlas s vyslaním príslušníkov ozbrojených síl Slovenskej republiky do operácie Resolute Support v Afganistane. Pán predsedajúci, skončil som.
Dostál, Ondrej, poslanec NR SR (2011-09-06):
Ďakujem. Podľa môjho názoru to vysvetlenie, ktoré dala pani ministerka, bolo absolútne jasne a zrozumiteľné. Nie sú to dva identické návrhy. Jeden z tých návrhov je návrh pre prípad, že schváli parlament novelu ústavy, druhý z tých návrhov je pre prípad, že neschváli novelu ústavy a zostane zachovaný súčasný ústavný stav. Jeden z týchto návrhov, ak sa dostanú do druhého čítania, tak bude stiahnutý podľa toho, či bude, alebo nebude schválená novela ústavy. Mne to znie úplne logicky, neviem, čo je na tom nezrozumiteľné. Ďakujem.
Blanár, Juraj, poslanec NR SR (2018-09-13):
Takže môžeme teraz pristúpiť k hlasovaniu o pozmeňujúcich návrhoch zo spoločnej správy. Takže dajte, prosím, hlasovať o bodoch spoločnej správy 1 až 5 a 7 spoločne s odporúčaním gestorského výboru schváliť.
Fecko, Martin, poslanec NR SR (2012-05-11):
Ďakujem pekne. Áno, Braňo, 100 % súhlasím so všetkým, čo si povedal, a ja som dlho hľadal a som rád, že teraz si mi to pripomenul, to správne spojenie. Vyprázdňovanie obsahu slov. Áno, to je tá správna realita Slovenska, kde si dneska povieme, že to už tu neplatí a pozajtra je to už iné slovné spojenie. A áno, žiaľ, niet tej sily, ktorá by sa momentálne postavila proti tým všetkým absurditám na Slovensku, ktoré tu máme, a je to dosť už aj na nás. Áno, aj na nás, aby sme s tým niečo urobili, takže ja len prajem, aby nám v tom aj Pán Boh pomáhal. Ďakujem.
Figeľ, Ján, podpredseda NR SR (2013-03-26):
S ďalšou faktickou Anton Martvoň.
Figeľ, Ján, podpredseda NR SR (2014-10-24):
Ďakujem pekne za túto dialogickú výmenu. Pán kolega Martin Poliačik chce predniesť svoj procedurálny návrh.
Grendel, Gábor, podpredseda NR SR (2023-03-17):
Ďakujem pekne. Dávam slovo spravodajcovi, ktorého určil navrhnutý gestorský výbor pre kultúru a médiá, pánovi poslancovi Michalovi Luciakovi.
Kočiš, Eduard, poslanec NR SR (2021-06-15):
Ďakujem pekne, pán predsedajúci. Pán premiér Heger alebo pán hovorca Heger tuná tvrdil, že opozičný politik môže mariť, dokáže zmariť či nebodaj ovplyvňovať vyšetrovanie. Poukazovanie na prešľapy z minulosti dnes odvolávaného pána Mikulca je jedným veľkým objektívnym právom opozície, ktorá ak má pochybnosti o práci a výsledkoch a metódach práce pána Mikulca, tak je našou naozaj povinnosťou na tejto mimoriadnej schôdzi poukazovať, že pán Mikulec nie je hoden svojej pozície a nemá čo robiť na poste ministerstva, ministra vnútra. Začali ste tu splietať niečo o tom, prečo a k akej zmene vlastne došlo a k akej zmene moci došlo po voľbách v rámci Slovenskej republiky. Ale pán kolega Blaha tuná veľmi dobre spomenul to, že tú moc, ktorú vám ľudia dali po roku, vám tú moc ľudia vzali. Pretože to, čo ste ľuďom nasľubovali, to, čo ste ľuďom nejakými kvetnatými rečami opísali, ste nedodržali a nedodržujete to. Jednoducho vaša popularita, ktorú ste nejakým spôsobom, nejakou náhodou obdržali, jednoducho spadla, spľasla a niet jej. Spomínali ste tu, pán Heger, generálneho prokurátora, ale ja si myslím, že generálny prokurátor robí svoju robotu dobre na rozdiel od špeciálneho prokurátora Lipšica, ktorého ste si tam dosadili takým spôsobom, že je to až do očí bijúca faloš. A stavať na kajúcnikoch, či už sudcoch, prokurátoroch alebo vyšetrovateľoch, tým, že ste im sľúbili beztrestnosť alebo peňažné tresty za to, že sa budú osierať, jeden druhého, to je naozaj úbohé.
V. Veteška, podpredseda NR SR: (2007-05-17):
Konštatujem, že sme schválili vládny návrh novely zákona č. 129/1996 Z. z. o niektorých opatreniach na urýchlenie prípravy výstavby diaľnic a ciest pre motorové vozidlá. Budeme ďalej hlasovať o správe o výsledkoch kontrolnej činnosti Najvyššieho kontrolného úradu Slovenskej republiky za rok 2006 , tlač 240. Prosím spoločného spravodajcu z výboru pre financie, rozpočet a menu poslanca Jozefa Ďuračku, aby uviedol návrh uznesenia.
Jarjabek, Dušan, poslanec NR SR (2014-06-05):
Ďakujem pekne za slovo, pani predsedajúca. Ja by som sa chcel veľmi pekne poďakovať Olinke Nachtmannovej za tento exkurz do histórie, lebo často sa stáva, ako keby sme strácali politickú pamäť. Ako keby sme stále zabúdali, za čo je kto zodpovedný. Vystupujú tuná bývalí ministri, vystupujú tuná bývalí štátni tajomníci, ako napríklad teraz pán kolega Beblavý. Tvária sa, ako keby boli nepočmáraní politikou, ako keby nemali za nič zodpovednosť, keď boli v exekutíve, ako keby nemali pocit zodpovednosti z toho všetkého, čo v tej exekutíve vykonali. Ja si myslím, že toto zrkadlo treba nastavovať veľmi často preto, lebo, viete, vy sa, pán predkladateľ, tej politickej minulosti vašej nevyhnete a môžete byť teraz aj v desiatej strane a kandidovať za jedenástu. Proste máte svoju politickú minulosť, za ktorú ste absolútne zodpovedný. A tak to treba brať aj z hľadiska tohto, všetko to, čo tuná navrhujete. A netýka sa to len vás, chcel by som podotknúť.
Hrnčiar, Andrej, podpredseda NR SR (2017-12-07):
Tri faktické poznámky. Nech sa páči, pán poslanec Heger.
Glváč, Martin, podpredseda NR SR (2018-12-05):
Pán poslanec Budaj.
Šeliga, Juraj, podpredseda NR SR (2020-07-07):
Ďakujem. Panie poslankyne, páni poslanci, keďže sa blíži siedma hodina, chcem sa spýtať, že či je všeobecný súhlas na to, aby sme dokončili rozpravu k skrátenému legislatívnemu konaniu, potom to odhlasovali a zajtra pokračovali prvým čítaním, ak Národná rada bude súhlasiť so skráteným legislatívnym konaním. Je všeobecný súhlas? (Reakcia z pléna.) Dobre. Ďakujem, počujem vás. Najprv dokončíme tieto veci a potom dám o tom hlasovať. Nech sa páči, pán poslanec Richter, s faktickou poznámkou.
Hort, Milan, podpredseda NR SR (2011-02-08):
Pán poslanec Brocka, nech sa páči.
Pčolinský, Peter, podpredseda NR SR (2023-03-15):
Poprosím teraz spravodajcu, ktorého určil navrhnutý gestorský výbor pre zdravotníctvo, pána poslanca Mareka Šefčíka. Tlač 1465. Pani poslankyňa Horváthová (reakcia z pléna), dobre, rozumiem, čiže pôjde spravodajkyňa, ktorú určil gestorský výbor pre zdravotníctvo, pani poslankyňa Eva Horváthová. Ďakujem.
Danko, Andrej, predseda NR SR (2016-06-16):
Ďakujem. Pán poslanec Ján Budaj.
Gál, Gábor, minister spravodlivosti SR (2018-10-24):
Pán poslanec, vám sa stane, vám sa stáva to, že mi dávate do úst také veci, ktoré nikdy povedané neboli. Napríklad, že čo všetko ste mi povedali na tých stretnutiach, to povedala pani poslankyňa Remišová, ktorá v živote na ministerstve spravodlivosti za mojej éry ani nebola, ale hlavne, že... (Reakcia z pléna.) Kedy ste boli tam? (Reakcia z pléna.) Teraz, teraz sme, teraz bavíme sa o júni, teraz sa bavme, bavíte sa o júni, to ja sa bavím o septembri. (Reakcie z pléna.) Áno, ospravedlňujem sa, v septembri, máte pravdu, ospravedlňujem sa, v septembri. Ale už veľmi veľa možností nie je. Buď bude vládny návrh zákona, buď bude opozičný, keď to predloží pán poslanec Madej, tak bude ten tretí. Ale zatiaľ, ako vidím, ani jeden návrh nemá podporu 90 poslancov. Tak dobre. V poriadku. Treba ísť do tých volieb alebo do toho hlasovania tak, že zostane ten daný stav, a potom sa veľmi ľahko bude voliť, lebo nebude potrebná ani sedemdesiatšestka. Ďakujem.
Kažimír, Peter, podpredseda vlády a minister financií SR (2013-11-26):
Ďakujem za slovo, pán predseda. Takže teraz už v prvom čítaní predkladám na rokovanie Národnej rady Slovenskej republiky vládny návrh zákona, ktorým sa dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré ďalšie zákony. Cieľom tohto návrhu zákona je s ohľadom na súčasnú ekonomickú situáciu a stav verejných financií neuplatniť v roku 2014 zvýšenie platu podľa § 2 tohto zákona, a to znamená ponechať platy ústavných činiteľov, sudcov, prokurátorov, verejného ochrancu práv, štátnych zamestnancov vo verejnej funkcii a riaditeľa Národného bezpečnostného úradu na úrovni roku 2013. Toľko na úvod. Ďakujem.
Kollár, Boris, predseda NR SR (2022-10-19):
S procedurálnym návrhom pán poslanec Kočiš.
Danko, Andrej, podpredseda NR SR (2024-06-12):
Prosím spoločného spravodajcu z výboru pre obranu a bezpečnosť poslanca Demečka, aby podal správu o výsledku prerokovania návrhu vo výboroch.
Madej, Róbert, poslanec NR SR (2017-06-14):
Ďakujem pekne. Rád by som pripomenul členom ústavnoprávneho výboru schôdzu o 13.00. Ďakujem veľmi pekne.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 133, za 47, proti 23, zdržalo sa 63. Konštatujem, že sme neschválili vládny návrh zákona o výkone rozhodnutia o zaistení majetku. Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 183/2011 Z. z. o uznávaní a výkone rozhodnutí o peňažnej sankcii v Európskej únii, tlač 1602, bod 108 schváleného programu. Spravodajkyňou je opäť poslankyňa Irén Sárközy. Prosím ju, aby hlasovanie uvádzala. (Hlasovanie o vládnom návrhu zákona, ktorým sa mení a dopĺňa zákon č. 183/2011 Z. z. o uznávaní a výkone rozhodnutí o peňažnej sankcii v Európskej únii a o zmene a doplnení niektorých zákonov v znení zákona č. 91/2016 Z. z. a ktorým sa menia a dopĺňajú niektoré zákony , tlač 1602.)
Laurenčík, Milan, podpredseda NR SR (2021-01-29):
Ďakujeme, pani poslankyňa. Na vaše vystúpenie evidujem štyri faktické poznámky. Nech sa páči, pán poslanec Eduard Kočiš.
Kollár, Boris, predseda NR SR (2022-05-19):
Prosím, prezentujme sa a hlasujeme. Pardon, pardon, pardon, ospravedlňujem sa, ešte raz, lebo som stlačil zlé tlačítko, ospravedlňujem sa. (Hlasovanie.) Prítomných 136 poslancov, za 134, proti žiadny, zdržal sa 1, nehlasoval 1. Konštatujem, že sme schválili vládny návrh novely zákona č. 292/2014 Z. z. o príspevku poskytovanom z európskych štrukturálnych a investičných fondov. Ďakujem pekne. (Krátka pauza, striedanie predsedajúcich.)
M. Číž, podpredseda NR SR: (2006-12-06):
Pán poslanec Béla Bugár.
Hort, Milan, podpredseda NR SR (2011-10-19):
Ďakujem pekne. Ešte reagovať na faktickú poznámku bude pán poslanec Kaník. Nech sa páči.
Pellegrini, Peter, predseda NR SR (2024-02-15):
Tak skúste, veď tri-štyri minútky výbor počká. Kľudne si to dokončite.
Uhrík, Milan, poslanec NR SR (2018-11-21):
Pohár vínka, pán Korda? (Reakcia novinára Kordu.) No vy sa hanbite! Čiže v Denníku N sú samé cudzie mená, ktoré vôbec nemajú spoločné, ale vôbec to nie je slovenský, alebo teda proslovenský denník, práve naopak, všetko, čo ide zo zahraničia, nekriticky schvaľujú a chvália a všetkých... (Reakcia z pléna.) Ale veď rozprávam o tom... (Prerušenie vystúpenia predsedajúcim.)
Pročko, Jozef, poslanec NR SR (2024-05-22):
Kéry, klamete. Ani raz som nepovedal, že vy bliakate. Ani raz som to nepovedal. Klamete. Povedal som, že ste, povedal som, že mňa upozornil predsedajúci, keď som tu povedal, že bliakam. Vám nikto nepovie, predsedajúci, že bliakate. Ja som nepovedal, že vy bliakate. Takže klamete. Kéry a zase, viete, vy, vy, neviem, či ste žili vtedy, alebo nežili, či ste mali 12 rokov alebo 11, ale Kéry, Mečiar slovenskému moderátorovi, ktorý si ho dvakrát spytoval tú istú otázku, chytil ho pod krk a povedal: "Ešte raz sa ma to spýtaš, tak ti takú prijeb...m. Kéry, vy ani neviete, o čom rozprávam. Klamete, Kéry a zavádzate. Pán Farkašovský, strach šíria politici, ktorí sú teraz, vyhrážajú sa zamestnancom. Áno, vyhrážajú sa zamestnancom. Už teraz dostávajú zamestnanci, dostávajú zamestnanci správy, že keď nebudeš poslušný, tak pôjdeš preč. A vieš, Karol, prosím ťa, no nebola slúžkou vládnej moci. V tých reláciách dostávali priestor všetci, dostávali priestor všetci. Ale vieš, čo je smutné, Karol? Že v tých reláciách sa ukazovalo, ako táto vládna koalícia ide a valcuje a rozpráva veci, ktoré sú, ktoré sú klamstvá. Rozumieš? A keď sa ich moderátor spýtal, že prečo klamete, prečo, nieže prečo klamete, prečo nehovoríte pravdu? No tak to bolo, to bola katastrofa. A vy chcete moderátorov, ktorí kladú nepríjemné otázky, dať preč. Ale nepríjemné otázky sú, sú normálne vo verejnoprávnej televízii základom. Karol, verejnoprávna televízia teraz vôbec nebola slúžkou. Dostávali ste priestor aj vy. Dostávala priestor aj opozícia, dostávala priestor, veľký priestor, Karol. Takže zavádzaš, Karol, a nehovoríš pravdu. A verejnoprávna televízia by mala slúžiť, naozaj by mala slúžiť na informácie, ktoré sú objektívne, a nie na informácie, ktoré chcú politici. A verejnoprávna televízia v rokoch 2020 až 2023 nešírila žiadne informácie, ktoré chceli politici. Zavádzaš, Karol.
Figeľ, Ján, podpredseda NR SR (2014-12-10):
Nech sa páči, Jozef Viskupič. Nie je v sále. Takže Martin Fronc.
A. Belousovová, podpredsedníčka NR SR: (2008-02-12):
Faktické poznámky na vystúpenie pána poslanca Kovarčíka majú pán poslanec Lipšic, pán poslanec Miššík. Uzatváram možnosť prihlásiť sa s faktickými poznámkami. A slovo má pán poslanec Lipšic. Nech sa páči.
Majerský, František, poslanec NR SR (2023-12-22):
To tiež, pán predseda, ale ja by som bol rád, nemám to písomne, ale aby sme túto debatu ukončili, tieto útoky, urážky z jednej, z druhej strany k ničomu nevedú. Stala sa včera veľká tragédia v Čechách a myslím si, že viacerí z nás ju majú v hlave a mali by sme ísť teraz naozaj k svojim rodinám domov a oddýchnuť si. Naozaj toto tu už nemá nič spoločné so zdravým rozumom. Ďakujem. (Búrlivý potlesk.)
Šeliga, Juraj, podpredseda NR SR (2020-09-18):
Aj my ďakujeme. Pán poslanec Kučera, nech sa páči, ako spravodajca určený výborom pre vzdelanie, vedu, mládež a šport máte slovo.
Gál, Gábor, minister spravodlivosti SR (2018-10-23):
Ďakujem pekne. Tak veľmi telegraficky, myslím, že, pán Baránik, že musíte sa so mnou, chcete sa so mnou dohodnúť, ale ja nehlasujem. Tu potrebuje, potrebuje už táto vec dohodu medzi poslaneckými klubmi. A fakt je teraz už úplne irelevantné, že kto kedy čo zasiela, ale potom sa nebite do pŕs, že aké to bolo pre vás dôležité. Len to je dôležité, že keďže to potrebuje deväťdesiatku, tak tie návrhy nepotrebujem prečítať len ja, ale aj tí, ktorí o tom budú hlasovať, alebo minimálne predsedovia poslaneckých klubov. Ja som ten návrh, ktorý ste mi zaslali, ja som to posunul, ale čo ste mi nezaslali, a toto ste hovorili vlastne na vašej tlačovke, že to je nový návrh, zjednotená opozícia. O. K., beriem. Len na tú dohodu nepotrebujete len mňa, potrebujete vládnu koalíciu, väčšinu, tri poslanecké kluby. Čo sa týka osoby pána Mamojku a pani Laššákovej, ja som nesúhlasil s tým, s tým návrhom, nebol som s tým vôbec stotožnený, že boli zvolení za kandidátov, potom aj vymenovaní za sudcov, ale tak to je, že ich vymenoval, to už je otázka aj na pána prezidenta, ktorú ste asi zabudli položiť. Druhá vec je, mali sme tu v minulosti ľudí, ktorí išli priamo z tohto pléna do pléna Ústavného súdu, takže a nemyslím si, že tí sudcovia Ústavného súdu boli najhorší, čas ukáže. Áno, pani Laššáková aj pán Mamojka majú veľmi ostrú politickú minulosť, ale, ale mali ju aj... (Prerušenie vystúpenia časomerom.)
Hrnčiar, Andrej, podpredseda NR SR (2016-04-21):
Ďakujem. Ďalším prihláseným v rozprave je pán poslanec Baránik, nech sa páči.
Jurinová, Erika, podpredsedníčka NR SR (2013-10-23):
Ďakujem pekne. Ja by som chcela všetkých poslancov, pani poslankyne a pánov poslancov, pozvať na diskusiu, ktorá sa uskutoční v klubovej miestnosti č. 50. Téma diskusie je Deti v ohrození a zúčastnia sa jej niektorí odborníci ako napríklad pán Leitman, ktorý má s tým dlhoročné skúsenosti. Takže pozývam vás na diskusiu. Ďakujem.